Poliţiştii au deschis o anchetă după ce persoane necunoscute au intrat, noaptea, într-un magazin de bijuterii din municipiul Arad, de unde au furat mai multe bijuterii.
”La data de 15 mai a.c., în jurul orei 02.30, poliţiştii Biroului de Investigaţii Criminale au fost sesizaţi despre faptul că persoane necunoscute ar fi pătruns într-o bijuterie din municipiu, de unde ar fi sustras mai multe bijuterii. A fost constituită o echipă operativă extinsă, formată din poliţiştii de investigaţii criminale, proximitate şi ordine publică, care desfăşoară activităţi specifice, în vederea identificării cu celeritate a persoanelor responsabile şi tragerea acestora la răspundere penală”, a transmis Inspectoratul de Poliţie Judeţean Arad.
Cercetările continuă, într-un dosar penal deschis pentru furt calificat.